Һөҙөмтәлә, 1931—1933 йылдарҙа 1 миллиондан алып (Роберт Конквест билдәләүе) 1,75 миллионға тиклем кеше (Абылхожин, Козыбаев һәм Татимов билдәләүҙәре, 1989) вафат булған. Яҡынса 1 миллион ҡаҙаҡ Рәсәй Федерацияһының Ҡаҙаҡ АССР-ы менән сиктәш региондарға, шул иҫәптән. Ҡырғыҙ АССР-ы, Ҡараҡалпаҡ АССР-ы, Һарытау, Сталинград һәм Урта Волга крайына, Ырымбур, Силәбе, Омск өлкәләренә, шулай уҡ Көнбайыш Себер крайына күсергә мәжбүр булған . Союздаш республикалар: Төркмән ССР-ы һәм Үзбәк ССР-ына күсенеү осраҡтары ла булған. СССР-ҙан ситкә, Ҡытай, Монголия, Иран һәм Афғанстан ерҙәренә лә байтаҡ каҙаҡтар күсенеп китә. Һуңынан ҡаҙаҡтарҙың 0,4 миллионы Ҡаҙағстанға кире ҡайта. Күсмә халыҡтарҙы ултыраҡ тормошҡа мәжбүри күсереү, күпселек осраҡта, төп ерле халыҡ араһында ҙур ҡорбандарға алып килә.